આ સમયમાં ઘરમાં શુભ કાર્યોના લીધે ખર્ચનું પ્રમાણ વધે. ભાઇ-બહેના સાથેના સંબંધોમાં સામીપ્ય આવે. આપની કાર્યકુશળતામાં વૃદ્ધિ થશે. નવા કાર્યો કરવા માટે આપ પ્રેરાશો. નોકરી અને વ્યવસાયમાં કંઈક નવું આયોજન કરો અથવા નવી શરૂઆત કરો તેવી સંભાવના છે. આર્થિક બાબતોમાં ખેંચતાણ આવી શકે છે. ખાસ કરીને બીજાના ભરોસે આર્થિક કાર્યો ન છોડતા અન્યથા તમારી મુશ્કેલી વધશે અને આ સમસ્યા તમને બીજાને જણાવી પણ નહીં શકો. ટેક્સ સંબંધિત પ્રશ્નો પણ મુશ્કેલીનું કારણ બની શકે છે. મહિનાના પૂર્વાર્ધમાં નોકરિયાતો તેમના ઉપરીઓના માર્ગદર્શન અને સહાયથી મહત્વના કાર્યો પાર પાડી શકશે. તેમાં તમારી બુદ્ધિ અને કાર્યકુશળતા મહત્વનો ભાગ ભજવશે. આવકના નવા સાધનો પર ધ્યાન આપશો. સંપત્તિ તથા માલના ખરીદ-વેચાણમાં વ્યસ્ત રહેશો. પ્રણય સંબંધોમાં ઉતાર-ચઢાવ રહેશે. વ્યવસાયિક કાર્ય માટે યાત્રા સફળ થશે. દાંપત્યસંબંધો ધીમી ગતિએ ચાલશે. ક્યારેક તમારી વચ્ચે મનદુઃખનો પ્રસંગ થઇ શકે છે. ખાસ કરીને ઉત્તરાર્ધના સમયમાં તમારી પ્રોફેશનલ બાબતોની વ્યસ્તતાના કારણે જીવનસાથીને પુરતો સમય નહીં આપી શકો. નવા કરારો અને ભાગીદારીના કાર્યોમાં વિલંબ થઈ શકે છે.